CELEX: 62021TN0322
Language: ro
Date: 2021-06-09 00:00:00
Title: Cauza T-322/21: Acțiune introdusă la 9 iunie 2021 – TB/ENISA

16.8.2021   
            
            
               RO
            
            
               Jurnalul Oficial al Uniunii Europene
            
            
               C 329/31
            
         
      Acțiune introdusă la 9 iunie 2021 – TB/ENISA
      (Cauza T-322/21)
      (2021/C 329/41)
      Limba de procedură: engleza
      
         Părțile
      
      
         Reclamant: TB (reprezentanți: L. Levi și N. Flandin, avocați)
      
         Pârâtă: Agenția Uniunii Europene pentru Securitate Cibernetică (ENISA)
      
         Concluziile
      
      Reclamantul solicită Tribunalului:
      
                  —
               
               
                  anularea deciziei implicite adoptate de directorul executiv al ENISA de a nu identifica pentru mobilitate internă postul de șef de unitate al biroului pentru politici și postul de șef de unitate pentru finanțe și achiziții (denumită în continuare „decizia implicită”);
                  
                              —
                           
                           
                              decizia implicită a fost indicată de următoarele:
                              
                                          —
                                       
                                       
                                          nota administrativă 2020-11 de prezentare a concluziilor dialogurilor pentru mobilitate internă din 1 septembrie 2020, publicată la 3 septembrie 2020 (denumită în continuare „concluziile”), potrivit căreia trei posturi de șef de unitate, pentru unitatea pentru infrastructuri și servicii securizate (COD1), unitatea pentru securitatea datelor și standardizare (COD2) și, respectiv, unitatea pentru securitate operațională (COD3), au fost identificate pentru mobilitate internă;
                                       
                                    
                                          —
                                       
                                       
                                          deciziile din 5 august 2020 publicate pe website-ul ENISA, referitoare la două posturi vacante, disponibile prin concurs, de șefi de unitate pentru biroul directorului executiv și pentru serviciile de asistență administrativă.
                                       
                                    
                        
            
                  —
               
               
                  în măsura în care este necesar, anularea concluziilor și a deciziilor din 5 august 2020;
               
            
                  —
               
               
                  în măsura în care este necesar, anularea deciziei pârâtei din 3 martie 2021 de respingere a reclamației formulate de reclamant împotriva deciziei implicite, a concluziilor și a deciziilor din 5 august 2020.
               
            
                  —
               
               
                  obligarea pârâtei la plata tuturor cheltuielilor de judecată.
               
            
         Motivele și principalele argumente
      
      În susținerea acțiunii, reclamantul invocă patru motive.
      
                  1.
               
               
                  Primul motiv întemeiat pe lipsă de claritate și de transparență, încălcarea principiului securității juridice, eroare vădită de apreciere și încălcarea principiului 6 din Decizia 2020/5 a Consiliului de administrație (denumit în continuare „CA”).
               
            
                  2.
               
               
                  Al doilea motiv întemeiat pe lipsa de motivare.
               
            
                  3.
               
               
                  Al treilea motiv întemeiat pe încălcarea anexei 1 la nota administrativă.
               
            
                  4.
               
               
                  Al patrulea motiv întemeiat pe încălcarea principiilor 7 și 8 din Decizia 2020/5 a CA, încălcarea principiului bunei administrări și a articolului 41 din Carta drepturilor fundamentale a Uniunii Europene și încălcarea obligației de diligență.